Elijah Kendall

**Elijah Kendall** er en avalonsk soldat under Flin Enigma og den eldre broren til Sienna Kendall og to andre søsken. Han er sønn av Vance og Eden Kendall, og en blodtemmer. Kendall-ene er en grein fra huset Sutherland, som én gang hersket over Whiterock, Flynn. Denne utryddede adelsslekten var alle blodtemmere, hvilket kan være grunnen til at Elijah og søsteren er blodtemmere og ikke foreldrene – da kreftene går i arv.

## ***Biografi***

### **Temming**

* Blod

Som tredjestandsborger var ikke Elijah tillat å bruke kreftene sine. Allikevel ble det oppdaget under Duellkrigen at han hadde kraften til å lese en soldats blodårer og hvor det ville vær best å amputere et lem. Han ble dessuten under krigen utdannet av feltslegen Willy Putnam i hvordan han skulle bruke kreftene sine. Som mange blodtemmere, misbrukte Elijah disse kreftene til å få viljen sin oppfylt.

### **Tidlig liv**

Født og oppvokst i Vigilius, Payne, var Elijah en alminnelig bondegutt. Faren hans, Vance, var tjener hos lord Byron, og tok ofte Elijah med seg opp til godset for å lære ham hva som ventet ham om han var en snill gutt og lystret sine foreldre. Ved brorens fødsel fire år senere, var Elijah ofte på godset sammen med ham for å stelle hestene. Lord Byron var en aktiv rytter, og Elijah var ofte med på turene for å se at hestene oppførte seg som de skulle.

Ved utbruddet av Duellkrigen 1. mars, Imperiets 174. år, ble lord Byron tilkalt til fastlandet og kjempe for hertugen av Flynns side. Byron tok med seg Elijah og søsteren hans – ettersom hun var fungerende nonne av fidelismen, og skulle være Byrons åndelige ledsager. Elijah deltok aldri på slagmarken, men passet på hestene til adelsmennene. Under slaget om Eye's Peak sendte følgerne av James Rock en gruppe leiesoldater for å myrde alle offiserer om natten. Elijah sov ved Byrons side for å våke over søsteren sin, men var denne natten ikke trøtt. Han hørte derfor soldatene som listet seg rundt i leiren og myrdet offiserene. Elijah fikk varslet Byron akkurat idet noen leiesoldater snek seg inn i teltet. Da slaget om Eye's Peak var overstått tre dager senere, utropte Byron – for en gruppe adelsmenn – at Elijah skulle bli kaptein i guvernøren av Sævines garde. Ved krigens slutt i oktober samme år, ble han sendt til Sævine. Han tjente hos guvernøren i fire år før han til slutt valgte å si opp stillingen – mange blant tjenerstaben sa det var fordi han gjorde guvernørens kone gravid, men hun holdt tett fordi hun ikke hadde klart å bære frem en arving til stillingen.

### **I tjeneste for huset Enigma**

#### ***Væpneren***

Etter å ha sluttet i jobben som kaptein for guvernøren av Sævine, ble han kjent med en væpner av den vordende baron Flin Enigmas sønn. Væpneren drev et bordell i Sævine, og var ofte innom byen både for et ligg og for å se til forretningene. Mannen var vel viten om Elijahs rykte fra Duellkrigen, og bestemte seg for å legge et godt ord inn hos Enigma-ene. Dette endte visstnok ganske bra, for ikke lenge etter endte Elijah hos Enigma-ene.

## ***Karakteristikk***

### **Karaktertrekk**

Kort tid etter Kent Sparrows forsøk på å henrette Flin Enigma, ble han anholdt og bragt til Villa Enigmas fangehull. Det var Elijah som sto for første omgang tortur, og Kent la merke til at Elijahs hender var dekket i arr: i Elijahs tilfelle ville det være en konsekvens av maktmisbruk av kreftene sine. Torturen Elijah påførte Kent besto av å suge blod ut av ham, nok til å tilfredsstille en sult blodtemmere alltid har ved misbruk. Kent beskriver Elijahs tunge som klebrig og feit, støttet opp av dårlig ånde.

### **Personlighet**

Under første runde med tortur Elijah gjør, er det begjær som vekkes i ham. Ettersom misbrukere av blodtemmere får en enorm tilfredsstillelse av andres blod, vil de krysse flere grenser for å få det slik de vil. Det er allikevel mulig at Elijah har så lite selvkontroll på grunn av sitt opphav: han er sadistisk og ondskapsfull. Blodtemmere kan gjerne ønske å gjøre alt med mer finesse, men Elijah velger heller å kysse Kent på munnen for å suge blod ut av ham – et hardt trekk.

Ettersom han har vært godtatt av menn som lord Byron, guvernøren av Sævine, Marmaduke og Flin, føler Elijah nok også en viss plikt til å forsvare adelsmenn – da han ser opp til dem. Dette kan også være grunnen til hans harde straffemetode av Kent: spark og suging av blod.

## ***Trivia***

1. *Elijah* er et hebraisk navn som betyr "Jahve er (min) Gud".
2. *Kendall* er utledet fra byen Kendale, England.